Shoprite sê jammer oor bestuurder wat werker vloek | Netwerk24
17 Januarie 2019 22:00
Shoprite het Donderdag sy klante en werknemers om verskoning gevra nadat 'n winkelbestuurder op 'n werknemer geskreeu en gevloek het.
'n Video daarvan het vroeër soos 'n veldbrand op sosiale media versprei.
In die video maak die bestuurder mildelik van die f-woord gebruik en daag hy die werknemer uit om hom fisiek aan te pak.
Shoprite het die voorval bevestig. Dit het in een van die groep se winkels in Gauteng plaasgevind.
In 'n mediaverklaring wat Donderdag uitgereik is, vra Shoprite al sy klante en werknemers om verskoning. Die bestuurder is geskors hangende 'n ondersoek.
Die nodige stappe sal in die dissiplinêre proses gedoen word in oorleg met die maatskappy se gedragskode vir bestuurders en werknemers, lui die verklaring.
Hi Tatenda, Shoprite immediately suspended the manager involved and strongly disapproves of the conduct shown in the video. We apologise to our customers and employees. Please find more about our action here: https://t.co/gkL6CyB0UD